राम जेठमलानी ने पूर्व प्रधानमंत्री को कहा, 'ठग'  
जेठमलानी ने कहा कि स्विस पत्रिका ने काला धन रखने वाले 14 ठगों के नाम प्रकाशित किए थे जिनमें से एक नाम पूर्व भारतीय प्रधानमंत्री का था।
राज्यसभा में गुरुवार को हुई बहस के दौरान कालेधन के मुद्दे पर राम जेठमलानी के बयान पर जमकर हंगामा हुआ। लोकपाल बिल पर बहस के दौरान जेठमलानी ने कालेधन का मुद्दा उठाया और कहा कि 1991 में एक स्विस पत्रिका ने स्विस बैंकों में काला धन रखने वाले 14 ठगों के नाम फोटो के साथ प्रकाशित किए थे जिनमें से एक नाम पूर्व भारतीय प्रधानमंत्री का था हालांकि उन्होंने उन प्रधानमंत्री का नाम नहीं बताया।

	जेठमलानी के इस बयान के बाद राज्यसभा में जमकर हंगामा शुरू हो गया। कार्मिक मामलों के मंत्री वी नारायणसामी ने इस बयान को रिकॉर्ड से हटाने की मांग करते हुए कहा कि जेठमलानी इस तरह की बयानबाजी कर अपने निजी हित साध रहे हैं।